Kino kyongedde okutabula abooluganda n’abawagizi be. Bangi bakyagenda mu maaso okumuweereeza obubaka obumusaasira n’okumusabira adde engulu nga bayita ku mikutu gya yintaneti egy’enjawulo.
Ssemwanga eyaddusibwa mu ddwaaliro e South Afrika ku Lwokutano lwa wiiki ewedde n’okutuusa kati akyali mu kkoma era akuumibwa mu kasenge awajjanjabirwa abalwadde abayi akamanyiddwa nga Intensive Care Unit.
ku Lwokusatu yabadde asuubirwa okulongoosebwa olw’omusaayi ogwazuuliddwa nga gwatonye ku bwongo kyokka muganda we, King Lawrence ali e South Africa ategeezezza nti kino tekyasobose olw’abasawo okusalawo okwongera okumwekebejja kuba embeera gy’alimu mbi nnyo.
Katemba mu ddwaaliro.
Waabaddewo katemba mu ddwaaliro lya Steve Biko mu kibuga Pretoria, Ssemwanga gy’ajjanjabirwa nga Zari Hussein, eyaliko munikini wa Ssemwanga era maama w'abaana be abasatu asika omuguwa ne King Lawrence kw’ani ateekeddwa okuba n’obuvunanyizibwa ku mulwadde.
King Lawrence eyabadde aleese omuwala gw’agamba nti ye muganzi wa Ssemwanga gw’alina mu kiseera kino yabadde awakanya Zari ng’agamba nti ono yadduka dda ku Ssemwanga n’afumbirwa omuyimbi Omutanzania Diamond Platnumz amulinamu n'abaana babiri kale tebasobola kumukkiriza kubeera na buvunaanyizibwa bwa nkomeredde ku mulwadde.
Embeera eno yaddiridde abasawo okusaba abantu ba Ssemwanga okwerondamu omuntu omu abeere n’obuvunanyizibwa obujjuvu ku mulwadde era nga gwe beebuuzako ku buli kye bagala okukola.
King Lawrence eyatuuse ne ku mbeera eraga abasawo ebifaananyi bya Zari ng’ali ne Diamond okubakakasa ky’ayogerako oluvannyuma yapondose wakati nga Zari yeeecwacwana nga naye agamba tayinza kukkiriza muntu mulala okuggyako ye maama w’abaana ba Ssemwanga, kuba yamwanjula ate ne waalwalidde nga bakolagana.
lug_Latn lug_Latn lug_Latn tum_Latn lug_Latn lug_Latn lug_Latn lug_Latn